Foto: rian.com.ua Toshkent shahrining Chilonzor tumanida mudhish yo‘l-transport hodisasi sodir bo‘ldi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Ma’lum bo‘lishicha, 2018 yil 11 oktabr kuni Qashqadaryo viloyati Yakkabog‘ tumanida yashagan M.Sh. boshqaruvidagi “Lasetti” rusumli avtomashinasini Furqat ko‘chasida joylashgan “Xalqlar Do‘stligi” san’at saroyi oldida haydab ketayotib boshqaruvni eplay olmay yo‘l chetidagi daraxtga urilgan. Natijada avtomashina haydovchisi M.Sh. va uning yo‘lovchisi N.M. jarohat olib voqea joyida vafot etganlar. Holat yuzasidan dastlabki tergovoldi harakatlari olib borilmoqda.